Eurolux

Eurolux Electronics — elektrik və məişət cihazlarının istehsalçısı. Şərqi Avropa və Mərkəzi Asiyada fəaliyyət göstərir.

 Tarixi 
1991-ci ildə təsis edilmiş “Eurolux Electronics”, Şərqi Avropa və Mərkəzi Asiyada elektrik və məişət cihazlarının iri istehsalçılarından biridir. “Eurolux” loqosu Almaniyanın Ştutqart şəhərinin yaxınlığındakı Kirçxeym-Tek adlı bölgəsində yaranmışdır. Həmin yerdə şirkət kiçik cihazlar üzrə özünün ilk ticarət xəttini yaratmışdır. 1998-ci ildə Azərbaycan şirkəti ilə birgə müəssisə yaradılmışdır və həmin vaxtdan etibarən şirkət öz üfüqlərini genişləndirərək bütün dünyadan olan istehlakçılara xidmət göstərməyə başlamışdır.

 Mükafatlar və nailiyyətlər 
2025-ci ildə Eurolux.az elektron ticarət platforması MilliNet – Milli İnternet Mükafatı çərçivəsində “İlin e-ticarət həlli” nominasiyası üzrə qalib seçilmişdir.

MilliNet – Milli İnternet Mükafatı 2025 müsabiqəsinin yekun təqdimat mərasimi 15 dekabr 2025-ci il tarixində keçirilmişdir. Tədbirdə MilliNet Təşkilat Komitəsinin rəhbəri və Azərbaycan İnternet Forumunun prezidenti Osman Gündüz çıxış edərək MilliNet müsabiqəsinin illər ərzində keçdiyi inkişaf yolu, cari il üzrə təşkilati proseslər və müsabiqə çərçivəsində görülmüş işlər haqqında məlumat vermişdir.

MilliNet müsabiqəsi Azərbaycanın rəqəmsal mühitində innovativ və texnoloji layihələrin qiymətləndirildiyi internet müsabiqələrindən biri hesab olunur və Rəqəmsal İnkişaf və Nəqliyyat Nazirliyinin rəsmi dəstəyi ilə keçirilir.

 İstinadlar